**Ministru kabineta noteikumu projekta**

**“Grozījumi Ministru kabineta 2017.gada 27.jūnija noteikumos Nr. 371 “Braukšanas maksas atvieglojumu noteikumi”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Satiksmes ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017.gada 4.aprīļa sēdē tika pieņemts Satiksmes ministrijas sagatavotais Informatīvais ziņojums “Par Ministru kabineta 2015.gada 31.marta noteikumu Nr.153 “Noteikumi par pasažieru kategorijām, kuras ir tiesīgas izmantot braukšanas maksas atvieglojumus maršrutu tīkla maršrutos” ieviešanu. Izpildot minētās sēdes protokollēmumā (prot. Nr.18 §43) dotos uzdevumus, Satiksmes ministrija izstrādāja un 2017.gada 27.jūnijā tika pieņemti Ministru kabineta noteikumi Nr.371 “Braukšanas maksas atvieglojumu noteikumi” (turpmāk – MK noteikumi Nr.371), kas cita starpā paredzēja Ministru kabineta 2017.gada 28. februāra sēdes (prot. 10 29. §) protokollēmuma 2. punkta uzdevuma izpildi, nosakot Satiksmes ministrijai uzdevumu sagatavot un līdz 2017. gada 1. jūnijam iesniegt izskatīšanai Ministru kabinetā kā Ministru kabineta lietu tiesību akta projektu par grozījumiem MK noteikumos Nr. 153, ietverot jaunu braukšanas maksas atvieglojumu saņēmēju kategoriju "daudzbērnu ģimenes locekļi". Tika paredzēts, ka daudzbērnu ģimenes locekļiem noteiktā kārtībā būs tiesības saņemt braukšanas maksas atvieglojumu 25% apmērā no braukšanas izdevumiem, izmantojot sabiedrisko transportu reģionālās nozīmes maršrutu tīkla maršrutos no 2017. gada 1. jūlija. Braukšanas biļetes tiks izsniegtas, uzrādot valsts īstenoto atbalsta programmu “Latvijas Goda ģimenes apliecība “3+ Ģimenes karti” (turpmāk – 3+apliecība) un personu apliecinošus dokumentus. Pieņemot likumu “Par valsts budžetu  2017. gadam” Satiksmes ministrijai 2017. gadā tika piešķirt papildus finansējumu 1,7 milj. *euro* apmērā, un 2018. un 2019.gadā – 3,4 milj. *euro* apmērā ik gadu, lai ar 2017. gada 1. jūliju nodrošinātu finansējumu daudzbērnu ģimenēm kā jaunai pasažieru kategorijai, kas ir tiesīga izmantot braukšanas maksas atvieglojumus reģionālās nozīmes sabiedriskajā transportā 25% apmērā.  Ar MK noteikumu grozījumu projektu paredzēts sasniegt šādus mērķus:  1) MK noteikumi Nr.371 to pašreizējā redakcijā paredz, ka daudzbērnu ģimenes locekļi, uzrādot attiecīgos statusu pamatojošos dokumentus ir tiesīgi saņemt braukšanas maksas atvieglojumus 25% apmērā no biļetes cenas, izmantojot reģionālās nozīmes transportu. Noteikts, ka šīs kategorijas pasažieri par biļeti maksā 75% apmērā no biļetes pilnas cenas, bet minēto braukšanas maksas atvieglojumu nepiemēro, ja tiek iegādāta abonementa biļete.  MK noteikumu Nr.371 pieņemšanas procesā 12. Saeimas deputāts Imants Parādnieks izteica priekšlikumu noteikt braukšanas maksas atvieglojuma piemērošanu ne tikai daudzbērnu ģimenes locekļu pilnu biļešu maksai, bet arī abonementa biļetēm.  Satiksmes ministrija, izvērtējot minēto priekšlikumu un to, ka pēc provizoriskiem aprēķiniem piešķirtais finansējuma apmērs ir pietiekams, ir radusi iespēju papildus ieviest jauna veida abonementa biļetes daudzbērnu ģimenes locekļiem.  Līdzšinējā prakse lojalitātes programmu piemērošanai neparedz pakalpojuma maksai, kurai jau vienreiz piemērota atlaide, piešķirt papildus atlaidi. Tas būtiski ietekmē kases aparātu un citu tehnisko līdzekļu esošā programmnodrošinājuma iespējas, rada sarežģījumus pievienotās vērtības nodokļa aprēķināšanā un ieņēmumu uzskaitē, kā arī var radīt kases aparātu aprēķinu novirzes vairākkārtīgu summu noapaļošanas rezultātā.  Tiek piedāvāts daudzbērnu ģimenes locekļiem abonementa biļešu cenas aprēķinu veikt tādējādi, ka jau esošo abonementa biļešu cenai papildus tiek piemērota vēl viena atlaide, kas izteikta procentos.  Atbilstoši veiktajiem aprēķiniem, optimālākais atvieglojuma apmērs daudzbērnu ģimenes locekļu abonementa biļetēm būtu nosakāms 20% apmērā no esošās abonementa biļetes cenas. Šādā gadījumā tiek prognozēts, ka jaunā veida abonementa biļešu īpatsvars nepārsniegs 8% no kopējā abonementa biļešu apmēra, tas indikatīvi radīs teorētisko ietekmi uz valsts budžetu papildu nepieciešamā finansējuma veidā līdz 100  tūkst. *eiro* apmērā (99 980 eiro), taču, ievērojot plānoto pasažieru plūsmas pieaugumu būtisku faktisko valsts budžeta ietekmi neradīs.  2) Saskaņā ar MK noteikumu Nr.371 8.punkta pašreizējo redakciju daudzbērnu ģimenes locekļiem, uzrādot personu apliecinošu dokumentu un 3+ apliecību, ir tiesības saņemt braukšanas maksas atvieglojumus reģionālās nozīmes sabiedriskajos transportlīdzekļos. Minētā kārtība tika noteikta, lai daudzbērnu ģimenes locekli braukšanas maksas atvieglojuma piemērošanas gadījumā būtu iespējams identificēt un pārliecināties par viņa tiesībām uz braukšanas maksas atvieglojumu.  Valsts atbalsta programmas "Latvijas Goda ģimenes apliecība " 3+ Ģimenes karte"" īstenošanas kārtību, tai skaitā +3 apliecības piešķiršanas, izmantošanas un anulēšanas kārtību, kā arī paraugu nosaka Ministru kabineta noteikumi Nr. 15  “Valsts atbalsta programmas "Latvijas Goda ģimenes apliecība "3+ Ģimenes karte"" īstenošanas kārtība” (turpmāk - MK noteikumi Nr.15). Pašlaik minētie noteikumi paredz 3+apliecības izsniegšanu tikai daudzbērnu ģimenes vecākiem, tādējādi ģimenē nav pietiekams 3+ apliecību skaits, lai katrs tās loceklis pastāvīgi varētu pārvietoties sabiedriskājā transportlīdzeklī un izmantot tam paredzētās tiesības uz braukšanas maksas atvieglojumu. Vecākiem izsniegtās kartes otrā pusē ir norādīti tikai daudzbērnu ģimenē esošo bērnu vārdi un uzvārdi un lai sabiedrisiskajā transportlīdzeklī identificētu personu, 3+ apliecībā norādītā informācija par personas vārdu un uzvārdu tiek salīdzināta ar personu apliecinošajā dokumentā norādīto informāciju, kā arī pēc personas apliecinošajā dokumentā redzamās fotogrāfijas nepieciešams pārliecināties, vai atvieglojumu vēlas izmantot attiecīgā persona. Ar 3+ apliecību izmantošanu sabiedriskā transporta braukšanas maksas atvieglojumu piemērošanā ir identificētas un tās risina Sabiedrības integrācijas fonds, virzot attiecīgus priekšlikumus grozījumiem MK noteikumos Nr.15.  Saskaņā ar Personu apliecinošo dokumentu likuma 4.panta pirmo daļu daļu personu apliecinošs dokuments ir pase vai personas apliecība. Personām līdz 15 gadiem personu apliecinošs dokuments var nebūt izsniegts saskaņā ar Personu apliecinošu dokumentu likuma 9.panta pirmo daļu, turklāt saskaņā ar minētā likuma 10. panta astoto daļu paredzēts izņēmuma gadījums, kad personām, kas jaunākas par 14 gadiem, personu apliecinošu dokumentu neizsniedz (piemēram, ja bērna likumiskais pārstāvis iesniedz lūgumu neizsniegt personu apliecinošu dokumentu vai saistībā ar tiesvedības procesu, kurā noteikts aizliegums bērnu izvest no valsts). Turklāt par parsonu apliecinošo dokumentu saņemšanu ir paredzēta valsts nodeva saskaņā ar Ministru kabineta noteikumiem Nr.133 “Noteikumi par valsts nodevu par personu apliecinošo dokumentu izsniegšanu”, kas rada papildus izmaksas daudzbērnu ģimenes locekļiem.  Ievērojot Tieslietu ministrijas 2017.gada 3.augusta atzinumā Nr.04-01/2399 norādīto iebildumu, Satiksmes ministrija apsvēra prakstisku risinājumu, lai daudzbērnu ģimenes bērni varētu izmantot paredzēto atlaidi sabiedriskajā transportā bez papildu izdevumiem, kas saistīti ar personu apliecinoša dokumenta saņemšanu. Satiksmes ministrija piedāvā noteikumu projektā paredzēt, ka daudzbērnu ģimenes bērni vecumā līdz 15 gadiem varēs izmantot paredzēto atlaidi sabiedriskajā transportā uzrādot 3+ apliecību un personu apliecinošu dokumentu vai 3+apliecību un skolēna apliecību. . |
|  | Projekta izstrādē iesaistītās institūcijas | Satiksmes ministrija, VSIA “Autotransporta direkcija”, Latvijas Pasažieru pārvadātāju asociācija. |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums tiešā veidā ietekmē Satiksmes ministriju (VSIA „Autotransporta direkciju), reģionālās nozīmes maršrutu pārvadātājus un sabiedriskā transportā izmantojamo kases aparātu un kases sistēmu apkalpojošos dienestus. |
| 2. | Tiesiskā regulējuma ietekme uz tautsaimniecību un administratīvo slogu | Ar tiesisko regulējumu tiks piešķirts papildu atvieglojums daudzbērnu ģimenes locekļiem, kas paredz iespēju iegādāties braucienam reģionālās nozīmes sabiedriskajā transportā abonementa biļetes ar 20 % papildus jau attiecīgajam abonementa veidam piemērotajai atlaidei, atvieglojuma saņemšanai ļaus izmantot personu identificēšanas līdzekli, kas nerada papildus izmaksas daudzbērnu ģimenes locekļiem. |
| 3. | Administratīvo izmaksu monetārs novērtējums | Nav. |
| 4. | Cita informācija | Pēc kases aparātu apkalpojošo dienestu sniegtās informācijas paredzētā atvieglojuma ieprogrammēšanai papildus izdevumi autobusu pārvadātājiem neradīsies, taču nepieciešams paredzēt 1 – 2 nedēļas ilgu laiku kases aparātu programmu pilnveidošanai un ne mazāk kā 2 nedēļas ilgu laiku programmnodrošinājuma fiziskai atjaunošanai kases aparātos un izmaiņu veikšanai grāmatvedības programmās. Savukārt AS „Pasažieru vilciens” izmaksas saistībā ar jaunā veida abonementa biļešu nodrošināšanu vilcienu kasēs un vilcienos izmantojamajos kases aparātos, iestrādājot piedāvāto risinājumu, sastādīs aptuveni 2 500 *euro* un, analogi kā autobusu pārvadājumu gadījumā, ir nepieciešams paredzēt aptuveni mēnesi ilgu laiku programmnodrošinājuma izstrādei, testēšanai un ieviešanai. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017.gads** | | Turpmākie trīs gadi (Eiro) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. Valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |
| 5. Precizēta finansiālā ietekme: |  |  |  |  |  |
| 5.1. valsts pamatbudžets |  |  |  |  |  |
| 5.2. speciālais budžets |  |  |  |  |  |
| 5.3. pašvaldību budžets |  |  |  |  |  |
| 6.1. detalizēts ieņēmumu aprēķins |  | | | | |
| 6.2. detalizēts izdevumu aprēķins |
| 7. Cita informācija | Projektam nav negatīvas ietekmes uz valsts budžetu, jo piešķirtie līdzekļi 1 700 000 *euro* un 3 400 000 *euro* apmērā Satiksmes ministrijai programmā 31.00.00 “Sabiedriskais transports” ar likumu “Par valsts budžetu 2017.gadam” un likumā “Par vidējā termiņa budžeta ietvaru 2017., 2018. un 2019.gadam”, pēc provizoriskiem aprēķiniem ir pieteikami, lai nosegtu arī ietekmi uz valsts budžetu, kas tiks radīta, piešķirot 20% atlaidi abonementa biļetes cenas. Šādā gadījumā prognozējam, ka jaunā veida abonementa biļešu īpatsvars nepārsniegs 8% no kopējā abonementa biļešu apmēra, tas indikatīvi radīs teorētisko ietekmi uz valsts budžetu papildu nepieciešamā finansējuma veidā līdz 100  tūkst. *eiro* apmērā (99 980 eiro) gadā, taču, ievērojot plānoto pasažieru plūsmas pieaugumu, tas būtisku faktisko valsts budžeta ietekmi neradīs. | | | | |

|  |  |  |
| --- | --- | --- |
| V. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām noteikumu projekta izstrādes procesā ievietots Satiksmes ministrijas tīmekļa vietnē 2017.gada 21.jūlijā. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 3. | Sabiedrības līdzdalības rezultāti | Iebildumi vai priekšlikumi nav saņemti. |
| 4. | Cita informācija | Nav. |

|  |  |  |
| --- | --- | --- |
| VI. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Satiksmes ministrija (VSIA „Autotransporta direkcija). |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks veikta institūciju esošo funkciju ietvaros. |
| 3. | Cita informācija | Nav | |

Anotācijas IV sadaļa – projekts šo jomu neskar.

Iesniedzējs:

Satiksmes ministrs U.Augulis

Vīza:

Valsts sekretārs K.Ozoliņš

16.08.2017. 14:09

1604

D.Ziemele-Adricka 67028036

Dana.Ziemele-Adricka@sam.gov.lv

I.Brice 67502866

Ilze.Brice@atd.gov